Държавен вестник, бр. 17, 2024 г., стр. 158

СТР.  158	
Д Ъ Р Ж А В Е Н  В Е С Т Н И К 	
БРОЙ  17
ДОКУМЕНТ № 4 
ИНФОРМАЦИЯ ЗА ПАЦИЕНТА (РОДИТЕЛЯ/ НАСТОЙНИКА/ ПОПЕЧИТЕЛЯ) 
 
 
ОНКОЛОГИЧНО ЗАБОЛЯВАНЕ НА ЧЕРНОДРОБНО-ЖЛЪЧНАТА СИСТЕМА 
Възможностите за лечението на онкологичните (злокачествените) заболявания на жлъчно-
чернодробната система са: 
Хирургично лечение – има за цел радикално премахване на тумора и/или премахване на 
усложнения свързани с неговото развитие. 
Химиотерапия - използват се специални лекарства (химиотерапевтици) за въздействие върху 
онкологичните клетки. Химиотерапевтиците могат да бъдат хапчета или разтвори, които се вкарват в 
тялото посредством игли, поставени във вената. 
Ако е премахнат целият видим тумор по време на операцията, лекарят може да приложи 
химиотерапия на пациента, за да въздейства върху клетките, останали невидими след операцията. 
При лъчевата терапия се използват рентгенови или други лъчи с висока енергия, за въздействие 
върху онкологични клетки. Радиацията може да дойде от апарати извън тялото (външна лъчетерапия) или 
от радиоактивни материали, поставени в тялото посредством специални пластмасови тръбички (вътрешна 
лъчетерапия). Лъчевата терапия може да се използва самостоятелно или в комбинация с химиотерапия. 
Имунотерапията се стреми да подпомогне организма сам да се пребори с тумора. Използват се 
вещества, образувани от човешки организъм или специално синтезирани в 
лаборатории, които директно атакуват или с помощта на естествените сили на организма 
въздействат върху онкологични клетки. То може да се съчетава с другите видове терапия. 
При тези заболявания лъчетерапията и химиотерапията имат по-ограничено приложение. 
Туморът на черния дроб е заболяване, при което се откриват туморни “малигнени” клетки в 
чернодробния паренхим. Той бива първичен чернодробен рак – когато се развива за първи път в този 
орган и вторичен – когато черния дроб се обхваща от метастази на карцином, първично възникнал в друг 
орган на тялото. И в двата случая заболяването се лекува по хирургичен начин. Честотата на 
разпространение на болестта е свързана с честотата на разпространението на някои заболявания, по-
важни от които са – чернодробна цироза вследствие на хепатит В и С, алкохолна цироза и цироза без 
изяснена причина. 
Възможностите на лечението и прогнозата зависят в голяма степен както от големината на 
карцинома, така и от степента на съпътствуващата чернодробна цироза и функционалното състояние на 
чернодробния паренхим. Най-често началните прояви на заболяването са съпроводени с болка и тежест в 
дясното подребрие, лесна уморяемост и безсилие, отслабване на телесно тегло (особено при наличие на 
цироза), безапетитие. 
Хирургичното лечение е най-често прилаганото. Когато е възможно да се осъществи, то дава най-
голям шанс при лекуване на заболяването. Премахването на карцинома на черния дроб по хирургичен 
начин е свързано с пълно изрязване (резекция) на чернодробна тъкан. 
Ако карцинома е в по-ранен стадий, стремежа на хирурга е винаги да извърши резекция на 
засегнатите тъкани. Ако карцинома е в по-напреднал стадий, е възможно такава резекция да е много 
рискована (дори несъвместима с живота). След операцията в коремната кухина се оставят за определен 
период от време пластмасови или от друг материал тръбички (дренажи), които имат за цел извеждането 
на неблагоприятните секрети от корема извън тялото. В някои случаи, за да се осигури изтичане на 
жлъчния сок извън тялото, в жлъчните пътища също се поставят дренажи, които са изведени през тялото 
навън и могат да останат различно дълго време в болния, като от тях изтича жлъчен сок, събиращ се в 
торбички. При операциите се вземат и лимфни възли от определени места в корема, за да се изследват 
под микроскоп и да се определи наличието в тях на малигнени клетки. 
Рецидив на тумора на черния дроб 
Ако туморът се е появил отново (рецидивирал), може да се направи нова операция за премахването 
му или да се направи операция, за да се отстрани жълтеницата, която съпътства понякога рецидивите. 
Ако туморът е засегнал няколко части на тялото, лекарят може да направи курсове с химиотерапия, 
лъчетерапия, имунотерапия 
Защо трябва да постъпите в болница? 
Наличието на онкологично заболяване на черния дроб изисква осъществяването на изследвания и 
лечение, които могат да се извършат само в болнична обстановка. 
Необходимо е своевременно лечение с вливания във вените на медикаменти, електролити, 
витамини и други. Вземането кръв за изследване на определени показатели в нея, дава информация за 
степента на увреждане на организма. Своевременното лекарствено лечение има голямо значение за 
подготовката на болния за операция, защото забавянето му и влошаването на чернодробната функция 
може да отслабят така организма, че той по трудно да понесе предстоящата оперативна намеса. 
Едновременно с провеждане на медикаментозното лечение се извършват и допълнителни изследвания, 
които уточняват локализацията на онкологичното заболяване. Това са: компютърна аксиална томография 
(“скенер”); ядреномагнитен резонанс. Провеждат се и консултации с различни специалисти, за да се 
прецени в максимално голяма степен стадия на заболяването. 
След получаване на цялостната информация, хирург, анестезиолог и други специалисти ще 
изработят стратегия за лечение и поведение според конкретния случай за всеки болен. 
Отказът Ви от извършване на необходимите изследвания за диагностика на болестта Ви крие риск